*Проект*

**Закон за изменение и допълнение на Закона за гражданското въздухоплаване**

(обн., ДВ, бр. 94 от 1972 г., изм. и доп., бр. 30 от 1990 г., бр. 16 от 1997 г., бр. 85 от 1998 г., , доп., бр. 12 от 2000 г., изм. и доп., бр. 34 от 2001 г., изм., бр. 111 от 2001 г., изм. и доп., бр. 52 от 2004 г., изм., бр. 70 от 2004 г. бр. 88 от 2005 г., бр. 102 от 2005 г., бр. 30 от 2006 г., бр. 36 от 2006 г., изм. и доп., бр. 37 от 2006 г., бр. 105 от 2006 г., изм., бр. 108 от 2006 г., изм. и доп., бр. 10 от 2007 г., доп., бр. 41 от 2007 г., изм. и доп., бр. 109 от 2007 г., изм., бр. 36 от 2008 г., изм. и доп., бр. 66 от 2008 г., изм., бр. 67 от 2008 г., бр. 35 от 2009 г., изм. и доп., бр. 47 от 2009 г., бр. 82 от 2009 г., изм., бр. 102 от 2009 г., изм. и доп., бр. 63 от 2010 г., доп., бр. 73 от 2010 г., бр. 94 от 2010 г., изм. и доп., бр. 41 от 2011 г., бр. 81 от 2011 г., бр. 99 от 2011 г., изм., бр. 38 от 2012 г., изм. и доп., бр. 60 от 2012 г., изм., бр. 82 от 2012 г., доп., бр. 15 от 2013 г., изм., бр. 66 от 2013 г., бр. 12 от 2014 г., бр. 53 от 2014 г., бр. 98 от 2014 г., изм. и доп., бр. 28 от 2015 г., бр. 89 от 2015 г., доп., бр. 15 от 2016 г., изм., бр. 95 от 2016 г., бр. 58 от 2017 г., изм. и доп., бр. 96 от 2017 г., изм., бр. 56 от 2018 г., изм. и доп., бр. 1 от 2019 г., изм., бр. 62 от 2019 г.)

**§ 1.** В чл. 8 се правят следните изменения и допълнения:

1. В ал. 4 след думите „наричан по-нататък „Регламент (ЕС) 2018/1139“ се добавя „както и по регламентите за изпълнение и делегираните регламенти“ и думата „неговото“ се заменя с „тяхното“.

2. Създават се ал. 5 и 6:

 „(5) Главна дирекция „Гражданска въздухоплавателна администрация“ е компетентният орган по прилагането на Регламент (ЕС) № 376/2014 на Европейския парламенти и на Съвета от 3 април 2014 година за докладване, анализ и последващи действия във връзка със събития в гражданското въздухоплаване, за изменение на Регламент (ЕС) № 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на Регламенти (ЕО) № 1321/2007 и (ЕО) № 1330/2007 на Комисията“.

(6) Условията и редът за изпълнение на изискванията на Регламент (ЕС) № 376/2014 се определят с наредба на министъра на транспорта, информационните технологии и съобщенията.

**§ 2.** В чл. 16а, т. 7 след думата „разрешения“ се поставя запетая и думите „и лицензи по този закон“ се заменят със „сертификати, лицензи и разглеждане на декларации по този закон и приложимото европейско законодателство“.

**§ 3.** В чл. 16б се правят следните изменения и допълнения:

1. В ал. 1:

а) в т. 2 думите „ и летателните площадки“ се заличават;

б) създава се т. 7а:

„т. 7а. създава правила за независимо събиране, оценяване, обработване, анализиране и съхраняване на сведения за събития;

2. В ал. 3, т. 7 след думата „удостоверения“ се поставя запетая и се добавя „сертификати“.

3. Създават се ал. 8 - 10:

„(8) Главна дирекция „Гражданска въздухоплавателна администрация“ изпълнява функциите на Национален орган за управление на честотите за гражданско въздухоплаване в съответствие с Регламент за изпълнение (ЕС) № 2019/123 на Комисията от 24 януари 2019 г. за определяне на подробни правила за прилагане на мрежовите функции за управление на въздушното движение (УВД) и за отмяна на Регламент (ЕС) № 677/2011 на Комисията (ОВ, L 28 от 31 януари 2019 г.).

(9)Главна дирекция „Гражданска въздухоплавателна администрация“ изпълнява функциите на компетентен орган за прилагането на Регламент за изпълнение (ЕС) 2019/947 на Комисията от 24 май 2019 г. относно правилата и процедурите за експлоатация на безпилотни въздухоплавателни средства (ОВ, L 152 от 11 юни 2019 г.).

(10) Условията и редът за изпълнение на изискванията на Регламент за изпълнение (ЕС) № 2019/947 на Комисията от 24 май 2019 година
относно правилата и процедурите за експлоатация на безпилотни въздухоплавателни средства се определят с наредба на министъра на транспорта, информационните технологии и съобщенията, съгласувана с министъра на вътрешните работи и председателя на Държавна агенция „Национална сигурност“.

**§ 4.** В чл. 16в се правят следните изменения:

1. В ал. 8 думите „Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационно обслужване и мрежовите функции (ОВ, L 128/1 от 9 май 2013 г.).“ се заменят с „Регламент за изпълнение (ЕС) 2019/317 на Комисията от 11 февруари 2019 година за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (ОВ L 56, 25/02/2019).

 2. В ал. 9 думите „Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване (ОВ, L 128/31 от 9 май 2013 г.)“ се заменят с “Регламент за изпълнение (ЕС) 2019/317 на Комисията от 11 февруари 2019 година за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (ОВ L 56, 25/02/2019)“.

**§ 5.** В чл. 16г, ал. 2, т. 9се правят следните изменения и допълнения:

1. В основния текст на т. 9 думите „на персонала“ се заличават.

2. В б. „а“ пред думите „летищния оператор“ се добавя „персонала на“ и след думата „извършва“ се добавя „проверка и“.

3. В б. „б“ пред думата „оператора“ се добавя „персонала на“ и след думата „обслужване“ се добавя „и на регулирания агент“, а след думата „извършва“ се добавя „проверка и“.

4. Създават се б. „в“ и „г“:

„в) инструктори по авиационна сигурност;

 г) лица, извършващи вътрешен контрол на качеството по сигурността в гражданското въздухоплаване“.

**§ 6.** В чл. 16е се правят следните изменения и допълнения:

1. В ал. 1 в основния текст след думата „удостоверения“ се поставя запетая, думата „или“ се заличава, след думата „одобрения“ се поставя запетая и се добавя „сертификати, декларации или други документи, предвидени по този закон и приложимото европейско законодателство“.

2. В ал. 3 след думата „удостоверения“ се поставя запетая, думата „или“ се заличава, след думата „одобрения“ се поставя запетая и се добавя „сертификати, декларации или други документи, по този закон и приложимите регламенти в областта на гражданското въздухоплаване“.

**§ 7.** В чл. 16к, ал. 1, т. 7 се изменя така:

„7. операторите по наземно обслужване, пълноправните контрольори (регулирани агенти) и познатите изпращачи“.

**§ 8.** В чл. 16о се създават ал. 4-6:

„(4) Лица могат да имат право на достъп без придружители до преминали контрол за сигурност въздушни товари и поща, и материали на въздушния превозвач, стоки, предназначени за полета, и стоки, предназначени за летищата, след премината успешна цялостна проверка от Държавна агенция „Национална сигурност“ по критерии, определени в Националната програма за сигурност в гражданското въздухоплаване.

(5) Лица могат да извършват обучения по авиационна сигурност след премината успешна задълбочена цялостна проверка от Държавна агенция „Национална сигурност“ по критерии, определени в Националната програма за сигурност в гражданското въздухоплаване.

(6) На лицата по чл. 16г, ал. 2, т. 9, буква „г“ се издават сертификати от Главна дирекция „Гражданска въздухоплавателна администрация“, след премината успешна задълбочена цялостна проверка от Държавна агенция „Национална сигурност“ по критерии, определени в Националната програма за сигурност в гражданското въздухоплаване“.

**§ 9.** Създава се чл. 16с:

„Чл. 16с. Познатият изпращач разработва, прилага и поддържа програма за сигурност, одобрена от главния директор на Главна дирекция „Гражданска въздухоплавателна администрация“.

**§10.** Създава се чл. 25б :

„Чл. 25б. Главна дирекция „Гражданска въздухоплавателна администрация“ издава свидетелство за правоспособност за техническо обслужване на въздухоплавателни средства на чужденци – граждани на държави, които не са членки на Европейския съюз, със статут на продължително или постоянно пребиваващи в Република България. Пребиваването се удостоверява с документи, издадени при условията и по реда на Закона за чужденците в Република България.“

**§ 11.** В чл. 29, ал. 2 думата „чуждестранно“ се заличава.

**§ 12.** В чл. 29а, ал. 1 след думите „перона на“ думата „чуждестранно“ се заличава.

**§ 13.** В чл. 32 се правят следните допълнения:

1. В ал. 2 след думите „свидетелство за правоспособност“ се добавя „или атестация“.

2. В ал. 3 след думите „свидетелства за правоспособност“ се добавя „и атестации“.

**§ 14.** В чл. 33 се правят следните изменения и допълнения:

1. В основния текст, след думата „съобщения“ се добавят думите „с наредби“.

2. В т. 1 думата „откриване“ се заменя с „издаване на свидетелства на организации за обучение и“.

3. В т. 2 след думата „центрове“ се добавя „и в организации за обучение“.

4. В т. 5 след думите „свидетелства за правоспособност на членовете на екипажа“ се добавя „и атестации на кабинен екипаж“.

5. В т. 6 след думите „свидетелства за правоспособност на членовете на екипажа“ се добавя „и на атестации на кабинен екипаж“.

6. Създават се т. 7-11:

„7. условията и реда за издаване на сертификат на одобрена организация за обучение;

8. условията и реда за издаване на сертификат на организация за обучение на кабинен екипаж;

9. изискванията, на които да отговарят авиомедицинските центрове и авиомедицинските експерти (АМЕ);

10. условията и реда за одобряване на организациите за оценяване на езикова компетентност за нуждите на гражданското въздухоплаване;

11. изискванията, на които да отговарят декларираните организации за обучение.“

**§ 15.** В чл. 34, ал. 1 след думите „свидетелства за правоспособност“ се добавят думите „и атестации на кабинен екипаж“.

**§ 16.** В чл. 37, ал. 4 се изменя така:

„(4) Условията и редът за удостоверяването на медицинската годност на любители пилоти на свръхлеки въздухоплавателни средства от общопрактикуващ лекар се определят с наредба на министъра на транспорта, информационните технологии и съобщенията.“

**§ 17.** В чл. 39, ал. 2 думите „към ръководството за летателна експлоатация за типа въздухоплавателно средство“ се заличават.

**§ 18.** В чл. 43 се правят следните изменения:

1. В ал. 1 думите „летателните площадки“ се заличават.

2. В ал. 2:

а) точка 2 се изменя така:

„2. международни летища за ползване от авиация с общо предназначение“;

б) точка 3 се изменя така:

„3. летища за обслужване на полети, различни от търговски въздушен превоз, с въздухоплавателни средства с максимална излетна маса под 5700 кг срещу заплащане или без заплащане, както и за технологични нужди на собственика без заплащане. Ограничението за максимална излетна маса не се отнася за вертолети“.

3. В ал. 4 думите след „Република България“ до края на текста се заличават.

4. Алинея 7 се отменя.

§ **19.** В чл. 43а, ал. 5 се отменя.

**§ 20.** Създава се чл. 43з:

„Чл. 43з. Видовете обслужване на въздушното движение, включително летищно полетно информационно обслужване, се осъществява по ред и при условия, определени с наредба на министъра на транспорта, информационните технологии и съобщенията.“

**§ 21.** В чл. 44 се правят следните изменения:

1. В ал. 1 думите „летателните площадки“, запетаята пред тях и думите „както и на системите и съоръженията за обслужване на пътници, обслужване и осигуряване на въздухоплавателни средства, товарене и разтоварване на багажи и товари“ се заличават.

2. В ал. 3 думите „летателни площадки“, запетаята след тях, запетаята след думата „навигация“ и думите „както и на системите и съоръженията за обслужване на пътници, обслужване и осигуряване на въздухоплавателни средства, товарене и разтоварване на багажи и товари, както“ се заличават.

**§ 22.** В чл. 45 думите „и летателните площадки“ се заличават.

**§ 23.** В чл.48д, ал. 1 думите „и 2“ се заличават.

**§ 24.** В чл. 51, ал. 3 се отменя.

**§ 25.** В чл. 53, ал. 2 се създават т. 1а, 1б и 1в:

1а. управление на въздушното движение на контролирани летища;

1б. проектиране на структури на въздушно пространство;

1в. разработване на процедури за полети“.

**§ 26.** В чл. 55 думите „само с разрешение от“ се заменят с „в контролираното въздушно пространство само с разрешение на органите за контрол на въздушното движение в“.

**§ 27.** В чл. 56 след думите „указания на“ се добавя „органите за контрол на въздушното движение в“.

**§ 28.** В чл. 57, изречение първо след думите „указанията на“ се добавя „органите за контрол на въздушното движение в“, а в изречение второ след думата „незабавно“ се добавя „органите за контрол на въздушното движение в“.

**§ 29.** В чл. 62, ал. 3 думите „министъра на транспорта, информационните технологии и съобщенията, министъра на отбраната, министъра на вътрешните работи и председателя на Държавна агенция „Национална сигурност“ се заменят с „Министерския съвет по предложение на министъра на отбраната, министъра на транспорта, информационните технологии и съобщенията, министъра на вътрешните работи, министъра на външните работи и председателя на Държавна агенция „Национална сигурност“.

**§ 30.** В чл. 64 се правят следните изменения и допълнения:

1. Създава се нова ал. 3:

„(3) На оператори, експлоатиращи въздухоплавателни средства, попадащи в Приложение № 1 на Регламент (ЕС) № 2018/1139, се издава национално свидетелство за авиационен оператор при условията и по реда на наредбата по ал. 9.“

2. Досегашните ал. 3 - 8 стават съответно ал. 4-9.

**§ 31.** В чл. 120, ал. 4 се правят следните изменения и допълнения:

1. В т. 1 думите „и летателните площадки“ се заличават.

2. Точка 8 се изменя така:

„8. издаване на свидетелства на авиационни учебни центрове, сертификати на одобрени организации за обучение, сертификати на одобрена организация за оценяване на езикова компетентност за нуждите на гражданското въздухоплаване, както и разглеждане на декларации по смисъла на Регламент (ЕС) № 2018/1119 на Комисията от 31 юли 2018 г. за изменение на Регламент (ЕС) № 1178/2011 по отношение на декларираните организации за обучение (ОВ, L 204 от 13 август 2018 г.) и Регламент (ЕС) № 2018/1139“.

3. В т. 9 думите „издаване на национални свидетелства за авиационен оператор за специализирани операции и разрешения за извършване на високорискови специализирани търговски операции“ се заменят с „издаване на свидетелства на авиационни оператори, разрешителни за високорискови търговски операции, национални свидетелства за авиационен оператор, списък на специалните одобрения“ и накрая на текста числото „8“ се заменя с „9“.

4. Точка 13 се отменя.

5. Точка 21 се изменя така:

„21. потвърждаване, признаване или преобразуване на лицензи, свидетелства, атестации, сертификати и удостоверения, включително издадени от трета държава;“

6. Точка 22 се изменя така:

„22. извършване на проверки за съответствие, преиздаване, заверка или изменение на лицензи, удостоверения, свидетелства, сертификати, одобрения или декларации;“

7. Точка 27 се изменя така:

„27. издаване на удостоверение за авиомедицински центрове или АМЕ, одобрение на организация, провеждаща курсове по авиационна медицина, преглед на декларация на специалисти по трудова медицина“;

8. Създават се т. 28-32:

„28. провеждане на теоретични изпити на авиационния персонал и издаване на сертификати за успешно издържани теоретични изпити;

 29. извършване на проверка за съответствие на одобрена организация за обучение, одобрени организации за обучение на кабинен екипаж, авиационен учебен център, авиомедицински центрове, АМЕ, авиационни оператори, одобрена организация за оценяване на езикова компетентност, декларирани дейности;

 30. издаване и удължаване на одобрение за ползване на тренажор или симулатор;

31. издаване на одобренияна пълноправен контрольор (регулиран агент), познат изпращач, пълноправен доставчик на стоки за полета, както и определяне на въздушен превозвач като „въздушен превозвач на товари или поща, осъществяващ превоз от летище в трета държава до територията на Съюза (АСС3);

32. одобряване на програми за сигурност на оператори и лица, задължени да разработват, прилагат и поддържат програма за сигурност“.

**§ 32.** В чл. 122 се създава ал. 3:

„(3) Размерът на таксите, установен с влязлото в сила решение по чл. 122к, и включен в наредбата по ал. 1, е в сила от деня, начален за периода, за който се отнася, независимо от датата на влизане в сила на решението.“

**§ 33.** Член 135 се изменя така:

„Чл. 135. (1) Правото на иск срещу превозвача по международните и вътрешните превозни договори се погасява в едногодишен срок, считано от деня на пристигането на въздухоплавателното средство в местоназначението, от деня, в който въздухоплавателното средство е трябвало да пристигне, или от деня на прекратяване на превоза.

(2) Пълномощниците, които не са адвокати на лицата, притежаващи права, произтичащи от Регламент (ЕО) № 261/2004, представят пред превозвача или Главна дирекция „Гражданска въздухоплавателна администрация“ пълномощни с нотариална заверка на подписите.

(3) Правото на предявяване на претенция за получаване на обезщетение от пълномощници на лицата, притежаващи права, произтичащи от Регламент (ЕО) № 261/2004, се доказва пред превозвача и/или пред Главна дирекция „Гражданска въздухоплавателна администрация с оригинал на пълномощно с нотариална заверка на подписа на упълномощителя.“

**§ 34.** В чл. 141а, ал. 2 думите „Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции (OB, L 128/1 от 9 май 2013 г.)“ се заменят с „Регламент за изпълнение (ЕС) № 2019/317 на Комисията от 11 февруари 2019 г. за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (ОВ, L 56 от 25 февруари 2019 г.)“.

**§ 35.** В чл. 143 се правят следните изменение и допълнения:

1. В ал. 1, т. 4 и 5 думите „алкохол или друго упойващо“ се заменят с „психоактивно“.

2. В ал. 3:

а) в т. 1, 3, 4 и 7 след думите „(регулиран агент)“ се поставя запетая и се добавя „познат изпращач“;

б) създават се т. 14-17:

„14. летищен оператор, оператор по наземно обслужване, пълноправен контрольор (регулиран агент), познат изпращач, доставчик на аеронавигационно обслужване и авиационен оператор, който наеме или възложи на национално или местно равнище на лице да изпълнява функциите на ръководител по сигурността, преди да е преминало успешно цялостна проверка от Държавна агенция „Национална сигурност“;

15. летищен оператор, оператор по наземно обслужване, пълноправен контрольор (регулиран агент), познат изпращач, доставчик на аеронавигационно обслужване и авиационен оператор, който допусне физически лица да извършват или да отговарят за извършването на проверки, контрол на достъпа или друг вид контрол за сигурност, преди да са преминали успешно цялостна проверка;

16. летищен оператор, оператор по наземно обслужване, пълноправен контрольор (регулиран агент), познат изпращач, доставчик на аеронавигационно обслужване и авиационен оператор, който допусне лица, които не са преминали успешно цялостна проверка, без придружител, до въздушни товари и поща, до поща и материали на въздушния превозвач, до стоки, предназначени за полета, и стоки, предназначени за летищата, спрямо които е приложен изискваният контрол за сигурност;

17. летищен оператор, оператор по наземно обслужване, пълноправен контрольор (регулиран агент), познат изпращач, доставчик на аеронавигационно обслужване и авиационен оператор, който допусне лице, което не е одобрено от Главна дирекция „Гражданска въздухоплавателна администрация“ или не притежава сертификат за компетентност, да извърши обучение по авиационна сигурност.“

3. В ал. 6, т. 10 думите „6-седмичен срок“ се заменят с „срок до два месеца“.

**§ 36.** В член 143а, се правят следните изменения и допълнения:

1. Досегашният текст става ал. 1.

2. Създава се ал. 2:

„(2) Наказват се с глоба от 3000 до 10 000 лв. или се налага имуществена санкция от 3000 до 30 000 лв. на лицата по чл. 2, параграф 2 от Регламент (ЕС) № 2018/1139, които не изпълнят или забавят изпълнението на задълженията си по този регламент и по произтичащите от него делегирани регламенти и регламенти за изпълнение.“

**§ 37.** В чл. 144 се правят следните изменения и допълнения:

1. В т. 1 думите „или летателна площадка“ се заличават, а думите „преди те да са регистрирани“ се заменят с думите „преди то да е регистрирано“.

2. В т. 15 думите „умишлено“ се заличават.

**§ 38**. В § 3 от Допълнителните разпоредби се правят следните изменения и допълнения:

1. Точка 14 се изменя така:

 „т. 14 „Международно летище за обслужване на авиация с общо предназначение“ е летищe за обслужване на вътрешни и международни полети“.

2. Създава се т. 14а:

„14а: „Полети на авиацията с общо предназначение“ са полети с въздухоплавателни средства, с изключение на полетите за търговски въздушни превози (commercial air transport - CAT) или полетите, свързани с изпълнението на специализирани операции (aerial work - AW)“.

3. Създават се т. 75-87:

„75.„Познат изпращач“ е лице, което предоставя товар или поща за своя сметка и чиито процедури отговарят на общите правила и стандарти за сигурност, които са достатъчни за допускане на товара или пощата за пренасяне от всякакво въздухоплавателно средство.

76. „Пълноправен доставчик на стоки за полета“ е лице, чиито процедури съответстват на общи правила и стандарти за сигурност, достатъчни за извършването на доставки на стоки, предназначени за полета, директно на борда на въздухоплавателно средство.

77. „Летищно полетно-информационно обслужване“ е полетно-информационно обслужване и аварийно-оповестително обслужване на летищното движение на дадено летище.

78. „Командир“ е летец-пилот, притежаващ подготовка за длъжността, назначен за командващ и отговарящ за безопасното провеждане на полета за целите на операциите на търговския въздушен транспорт.

79. „Авиомедицински експерт (АМЕ)“ е лекар, притежаващ необходимата квалификация за упражняване на медицинска професия и завършено специализирано обучение по авиационна медицина, упълномощен от Главна дирекция „Гражданска въздухоплавателна администрация“ да извършва медицински прегледи на пилоти, кабинен екипаж и ръководител полети (АТСО) на територията на страната, съгласно изискванията на Регламент (ЕС) № 1178/2011 на Комисията от 3 ноември 2011 година за определяне на технически изисквания и административни процедури във връзка с екипажите на въздухоплавателни средства в гражданското въздухоплаване в съответствие с Регламент (ЕО) № 216/2008 на Европейския парламент и на Съвета съгласно Регламент (ЕС) 2015/340 на Комисията от 20 февруари 2015 година за определяне на технически изисквания и административни процедури във връзка със свидетелствата за правоспособност и други свидетелства и сертификати на ръководители на полети съгласно Регламент (ЕО) № 216/2008 на Европейския парламент и на Съвета, за изменение на Регламент за изпълнение (ЕС) № 923/2012 на Комисията и за отмяна на Регламент (ЕС) № 805/2011 на Комисията.

80.„Цялостна проверка“ е проверка на самоличността и миналото на дадено лице, включително съдебното му досие, като част от преценката дали лицето следва да получи достъп без охрана до обезопасени зони с ограничен достъп.

81. „Психоактивно вещество“ е алкохол, опиоиди, канабиноиди, успокоителни и приспивателни, кокаин, други психостимуланти, халюциногени и летливи разтворители, като се изключват кофеина и тютюна.

82. „Перон“ е определена зона, в която се разполагат въздухоплавателни средства с цел качване или слизане на пътници, товарене или разтоварване на пощенски пратки или товари, зареждане с гориво, паркиране или техническо обслужване.

83. „Контролирано летище“ е летище, на което се осигурява обслужване по контрол на летищното движение, независимо дали е налице или не контролирана зона.

84. „Ръководител по сигурността“ е лице, на което е възложено и е отговорно за това, програмата за сигурност на оператора или образуванието, на национално или местно равнище и нейното прилагане, да са съобразени с приложимите изисквания за сигурност в гражданското въздухоплаване.

85. „Търговски въздушен превоз“ е полет на въздухоплавателно средство за превоз на пътници, товари или поща срещу заплащане или друго възнаграждение.

86. „Търговска операция“ е операция, извършвана срещу възнаграждение и/или за сметка на отсрещната страна.

87. „Международно летище“ е всяко летище, което е предназначено за влизане и заминаване на международен въздушен трафик и където се извършват митнически, здравни, ветеринарни, фитосанитарни и други процедури.

ЗАКЛЮЧИТЕЛНА РАЗПОРЕДБА

**§ 39.** Разпоредбите на § 3, т. 1, буква „а“ относно чл. 16б, ал. 1, т. 2, § 18, т. 1-34 относно чл. 43, ал. 1, 2, 4 и 7, § 21 относно чл. 44, ал. 1 и 3, § 22 относно чл. 45, § 23 относно чл. 48д, ал. 1, § 31, т. 1 и т. 4 относно чл. 120, ал. 4, т. 1 и т. 13, § 37 относно чл. 144, т. 1 и 15, § 38, т. 1 и 2 относно § 3, т. 14 и 14а от Допълнителните разпоредби влизат в сила 12 месеца след обнародването им.“